মানববন্ধন কর্মসূচী ও সংবাদ সম্মেলনে মুক্তিযোদ্ধারা অভিযোগ করে বলেন, দিনাজপুরে মুক্তিযোদ্ধা যাচাই-বাছাইয়ে মুক্তিযোদ্ধা বিষয়ক মন্ত্রণালয়ের নির্দেশনা অনুসরন করা হয়নি। মুক্তিযোদ্ধাদের উন্মুক্ত যাচাই-বাছাই করার কথা থাকলেও সেটি হচ্ছে না। আবার মুক্তিযোদ্ধা না এমন ব্যক্তিরা যাচাই-বাছাই কমিটিতে অর্ন্তভুক্ত ছিল, যা বিধান পরিপন্থি এবং সরকারের সিদ্ধান্তের পরিপন্থি। পাশাপাশি যেসব মুক্তিযোদ্ধাদের বিষয়ে অভিযোগ দেয়া হয়েছে এমন ২৬৯ জনকে যাচাই-বাছাই বোর্ডে উপস্থাপন করা হয়নি। মুক্তিযোদ্ধাদের অভিযোগ, অনেকেই রয়েছেন যারা রাজাকার। অথচ তারা ভারতীয় মুক্তিযোদ্ধাদের নাম ভাঙ্গিয়ে মাসিক ভাতাসহ বিভিন্ন সুযোগ সুবিধা নিচ্ছেন, যা লজ্জাকর ব্যাপার। অথচ যাচাই-বাছাই বোর্ড এ ব্যাপারে সঠিকভাবে যাচাই-বাছাই করেনি।